section_heading: Obnove u 18. stoljeću
paragraph_text: Treća arkada sa zapadne strane u visini sva tri kata značajno je šira od ostalih, a razlog tome bilo je planiranje da se ta arkadna os u budućim dogradnjama nađe u sredini pročelja. Stoga prilikom projektiranja arkadnog pročelja planiralo se izgraditi drugo bočno krilo u širini dvije istočne arkade, čime se šira arkada pozicionira na sredini. Ta zamisao provedena je u 19. stoljeću kad pročelje postaje dugačko pet arkadnih otvora.